Άνθιμος Γιοβανόπουλος

Ο αρχιμανδρίτης Άνθιμος Γιοβανόπουλος (1830 - 8 Μαρτίου 1905), γνωστός στη βιβλιογραφία ως Αρχιμανδρίτης Άνθιμος, ήταν Έλληνας ιερέας, αρχιμανδρίτης και ηγούμενος της Μονής Αγίου Νικολάου Σλίβενης από το χωριό Κωσταράζι της περιφερειακής ενότητας Καστοριάς.

Βιογραφικά στοιχεία
Γεννήθηκε ως Άνθιμος Γιοβαννόπουλος με πατέρα τον Ιωάννη Γιοβανόπουλο από το Κωσταράζι, ενώ η μητέρα ήταν από την Κορησό (τότε Γκορέντση) του καζά της Καστοριάς κατά την περίοδο της Οθωμανικής Αυτοκρατορίας. Αρχικά σπούδασε στο χωριό του και έπειτα πήγε στη μονή του Αγίου Νικολάου στη Λεύκη (τότε Ζουπάνιτσα) Καστοριάς. Εκεί εκάρη μοναχός, έγινε ηγούμενος και στην συνέχεια αρχιμανδρίτης.

Την περίοδο του Μακεδονικού Αγώνα που ήταν ηγούμενος στη μονή, βοήθησε τα ελληνικά σώματα των Μακεδονομάχων καθιστώντας το μοναστήρι καταφύγιο στο πόλεμο ενάντια στους Βούλγαρους κομιτατζίδες, ενώ ο ίδιος διετέλεσε πράκτορας Α΄τάξης.Νικόλαος Μάνος, Αφανείς Γηγενείς Μακεδονομάχοι (1903-1913), Ιωάννης Κολιόπουλος (επιστ. εποπτεία), Ι. Δ. Μιχαηλίδης – Κων. Σ. Παπανικολάου (επιμ.), Θεσσαλονίκη, Εταιρία Μακεδονικών Σπουδών – University Studio Press, 2008, σελ. 64 Στις 8 Μαρτίου 1905, το μοναστήρι πολιορκείται από το βουλγάρικο σώμα, το οποίο είχε πυρπολήσει πρόσφατα και τη Μονή Αγίου Νικολάου Τσιριλόβου, και θανατώνονται ο ηγούμενος Άνθιμος και ο μοναχός Δαμιανός Τόσκος.Ιστοσ. e-Ιστορία, Τα σώματα τον Βάρδα στη Δυτική Μακεδονία 

 Απόδοση τιμών 
Η προτομή του αρχιμανδρίτη Άνθιμου τοποθετήθηκε σε βάθρο στο νεότερο οικισμό Νέο Κωσταράζι, επ' ευκαιρία της επίσκεψης στις 15 Οκτωβρίου 2004 του Αρχιεπισκόπου Αθηνών Χριστόδουλου στον νομό Καστοριάς. Επίσης, στον προαύλιο χώρο της μονής Αγίου Νικολάου Κορομηλιάς, υπάρχει μνημείο εις μνήμην του αρχιμανδρίτη Άνθιμου και του μοναχού Δαμιανού Χ. Τόσκου που επίσης δολοφονήθηκε από τους κομιτατζήδες.Ιστολ. Εφημ. Φως Καστοριάς, Ο Κωσταραζινός εθνομάρτυρας Αρχιμανδρίτης Άνθιμος Γιοβανόπουλος, 25 Νοεμβρίου 2011, 24 Νοεμβρίου 2012.

 Παραπομπές 

Κατηγορία:Μακεδονομάχοι
Κατηγορία:Έλληνες κληρικοί
Κατηγορία:Έλληνες εθνομάρτυρες
Κατηγορία:Ιστορία της Καστοριάς